<classify> MKUU wa Wilaya ya Kisarawe, Jokate Mwegelo pichani, amesema alama anayotaka kuiacha katika wilaya hiyo siku akiondoka ni kupaisha kiwango cha elimu.Ndivyo pia anavyotaka akumbukwe Mkurugenzi wa Halmashauri ya Wilaya hiyo, Mussa Gama. Wakizungumza kwa nyakati tofauti na timu ya waandishi wa habari wa Kampuni ya Magazeti ya Serikali TSN, viongozi hao wawili wamekiri kwamba hali ya elimu katika wilaya hiyo haikuwa nzuri miaka michache iliyopita kwa maana ya watoto wengi kutofaulu vizuri.Jokate alisema kutokana na hali hiyo walichukua hatua ya kuanzisha kampeni ya Tokomeza Zero Kisarawe aliyosema imezaa matunda kwa kuwa wanafunzi wameanza kufanya vizuri.Wakati sisi tulijielekeza katika kutokomeza daraja sifuri, watoto wameipokea vizuri na sasa wamekuja na kauli mbiu ya kupata A pekee, alisema.Alisema, katika muktadha huo wa kupaisha elimu Kisarawe, wamefanikiwa kuongeza shule mbili mpya kwa ajili ya kidato cha tano na sita na hivyo kuwa shule tatu, moja ikiwa ni shule kongwe ya Minaki.Alisema mbali na ukarabati mkubwa wa miundombinu katika mashule ambao wamefanya na wanaendelea kufanya, wanatarajia pia kuongeza shule zingine mbili za kidato cha tano na sita.Lakini lingine tunakwenda kuanzisha shule ya sekondari ya bweni kwa ajili ya wasichana pekee, alisema na kuongeza kwamba anaamini shule hiyo itasaidia kuhamasisha wasichana wilayani humo kusoma.Alifafanua kwamba katika hii shule hiyo wanataka kuchukua wasichana wanaofanya vizuri na kuwawea shuleni huku wakiwaangalia vizuri.Tunataka kutengeneza wasichana wa mfano kwa sababu nilivyokuja kuangalia jamii inakosa watu wa namna hiyo. Unaweza kumuuliza mtoto unatarajia kuwa nani ukiwa mkubwa, anakwambia ninataka kuwa mwali, au mtoto wa kiume anasema ninataka niwe dereva nikaishi mjini, alisema.Katika kuhakikisha vijana wa Kisarawe pia wananufaika na ujio wa viwanda ambavyo vimeanza kubisha hodi wilayani humo,Jokate anasema wamekaribisha uongozi wa Chuo cha Cha Ufundi Stadi VETA kufungua tawi katika wilaya hiyo na kwamba tarehe 1222019 waliwakabidhi eneo bure kwa ajili ya kujenga chuo hicho.  <topic>: KITAIFA 